copie de la remission pour pierre etc
et henry van eckele imte $$ etc
philippe par la grace de dieu archiducbdaustriche duc de bourgoigne
de lothier de brabant de stier de karente de cram de lembourg de luxembourg et
de gheldres conte de flandres dartois de bourgoingne palatin de huynau
de hollande de zeelande de namur et de zuytphen marquis
du saint empire de romme et de borgau lantgrave delsace seigneur
de frize de sur de windischenmarq de portenauw de salins et
de malines a tous ceulx qui ces presentes lettres verront savoir faisons
nous avoir recue lumble supplication de pierre filz bastard de henry
bastard de beersele et henry van eckele serviteur de henry le scolastre
contenant comment passe deux ans et plus lesdits suppliants estans a la hulpe
en notre roman pays de brabant ung jour quilz passoient le temps a y
prendre des petits oyseletz au filet et autrement en la grange dudit henry
le scolatre aucuns duddit lieu de la hulpe pour ce que peu au par avant feu
aerdt de huwelere notre sergant des bois avoit navre et afole
ledit henry le scolastre cousin dudit pierre et maistre dudit henry
supplians alerent de$ers icellui feu aerdt et lui dirent comment
il y avoit aucuns des bastars de berssele cousin audit henry
le scolastre et autres compaignons en la maison dicceluy henry
le scolastre et quil fust sur sa garde car il faisoit a doubter
que filz le trouvoient quilz luy feroient desplaisir a quoy ledit feu aerdt
respondit il ne men chault qui a peur des feulles ne voise point au bois
je nay point peur pour deux ce ne sont que garchons qui tendent aux
oyseaulx ilz nont autre chose a mengier ou telles parolles en substance
lesquelles parolles furent rapportees ausdits supplians pourquoy et ayans
regret et hayne a icellui feu aerdt a cause de la bleschure et affoulure
quil avoit faicte audit henry lescolastre comme dit est iceulx suppliants
furent malcontens et de fait ledit henry suppliant qui cognoissoit ledit
feu aerdt et ledit pierre $$$ voyant icellui aerdt aller luy
deux $$$ de sa maison a la place dudit lieu de la hulpe non
sachant silz leur vouloient mal ou non dist audit pierre suppliant
veez la cestin qui a dit ces parolles et qui a affoule mon
maistre qui ma tousiours noury et entretenu et votre cousin et
incontinent icelluy henry vint courir suz audit feu aerdt lescriant
deffens toy et a lautre quil sen allast arriere lequel senffuyt
et ledit feu qui estoit arme se mist a deffendre neantmoins
ledit henry suppliant dune denne picque quil avoit donne ung
cop a icellui feu en la cuysse et ung aultre cop ou hastereau
et lors ledit feu se tourna denvers ledit pierre suppliant lequel
pierre meu de chaulde cole tant pour lesdits parolles que pour
la batture et affoulure dudit henry lescolatre son cousin
frappa dune hallebarde quil avoit sur icellui feu dont il labbatit
a terre et fut tellement blesche que dedans trois ou quatre jours
apres il termina vie par mort et combien que iceulx
supplians soient tres deplaisans dudit cas et ayent contente
partie neantmains craindans rigeur de justice ilz se sont
abstentez de notre pays de brabant et ny oseroyent
retourner mais leur en commendra tenir absens et vivre en
autres pays en grant povrete et misere se notre grace
et misericorde ne leur estoit sur ce impartie siccome
ilz dicent pour laquelle ilz nous ont treshumblement
fait supplier pour ce est il que nous ayans compassion
desdits supplians voulans aidez grace et misericorde preferer a
rigeur de justice mesmement a lhoneur et reverence de
la sainte passion de notre saulveur jhesu christ quil souffroit
en larbre de la sainte croix au jour de huy ausdits suppliants
inclinans a leurdit supplication et requeste a nous de notre
certaine science et de grace especial quicte remis et pardonne
et par ces presentes quictons remectons et pardonnons le fait
et cas dessusdit ensemble toute peine et amende corporelle
criminelle et civile enquoy pour cause et occasion du fait
et cas avantdit ilz ont eu $$$ avoir mesprins et
estre enncor$$ envers nous et justice et lavons quant
a ce restitue et restituons a leurs bonnes fames et
renommees au pays et a leurss biens non confisquez sancuns
en y ont en imposant sur ce silence a notre procureur et
a tous noz autres justiciers et officiers quelsconcques
cuy ce regarde satisfaction toutesfois faicte a partir
se $$$ nest prealablement et avant tout $$$ si donnons en
mandement a noz aimez et feaulx les chancelliers et gens de
notre conseil ordonnez en notredit pays de brabant y ne appellez
ceulx qui pour ce feront a appeller ilz procedent et facent
proceder bien de$ement et diligamment a linternement et
verifica tion de ces mesmes presentes et ce fait mandons en
oultre a iceulx de brabant maire de louvain amman de
bruxelles echouthetes danvers et de boisleduc bailly
de nyvelle et de notre romant pays de brabant et a tous
noz autres justiciers et officiers presens et avenir quelzconcques
de notredit pays de brabant et a iceulx des vassaus segneurs
noz vassaulx dicellui pays leurs lieutenants et a chacun deulx en droit soy
et sicomme a luy appartiendra que de ceste presente grace remission
quitace et pardon selon et par la maniere que dit est ilz facent
seuffrent et laissent lesdits suppliants joyer et user plainement paisiblement
et perpetuellement sans leur fere donner ne souffrir estre fait
aucun arrest destombier ou empeschement au contraire mais $$ chois
se leurs corps ou lun deulx ou aucuns de leur sesdits biens non confisquez
estoient pour ce prins saisiz arrestez ou empeschez lles mectent ou facent
mectre tantost et sans delay a plaine delivrance car ainsi nous plaist
etc et affin que ce soit ferme et estable a tousiours nous avons
fait mectre notre seel a ces presentes donne le vendredy saint
lan de grace dix cincqcens et deux ainsi soubz escript
et signe sur lla plicque par monseigneur larchiduc
de thielt
collonne a loriginal
par moy